Índex
Títol
Contingut

Bestiola de subsòl

Camins de ferro

Joan Josep Camacho Grau

Dístic

Primera publicació: novembre 2007

http://badosa.com/n290-08

tot va cap allà mateix. quan dic tot, és tot. sense remei. quan dic remei, vull dir que no n’hi ha, de cura. ni tan sols l’esforç de sobreviure’m és l’antídot. el traçat és diàfan. des d’aquí es veuen els cables elèctrics, els cadàvers vius, i els paraxocs ratllats. tot convergeix allí mateix. als rails. trec la metàfora, l’endreço al calaix. plou. ell plou tot lo dia. qui l’odia? m’amago. surt el sol. les taulades d’uralita esfondrades. les pissarres gastades. també es veu l’església des del terrat. el camí de la mirada és massa rígid. un punt d’atzar i quatre gotes de sort no m’anirien malament. amb insistència, torna a ploure. amb reiteració, torna a sortir el sol. l’odi és fort. no puc més: em llanço o no?